Statusrapport til general Konstantin Filonov, Lubjanka.
Det andre hoveddirektoratet har gitt ordre om at romprogrammet skal begrenses
til baner rundt jorden.
Dette følger restriksjoner plassert på Stjernebyen etter den tragiske døden
til tre kosmonauter under en øvelse i fjor sommer.
Etterretningen fra den nye romstasjonen Saljut-1,
samlet under dekke av å være forskning, har vist seg å være uvurderlig.
Vestlige militære installasjoner som tidligere var utilgjengelige
for luftrekognosering, er nå overvåket.
Saljuts evne til å observere rakettsiloer, luftforsvar
og strategiske kjernevåpenkapasiteter har blitt uvurderlig for staten.
Overvåkningen vil fortsette så lenge programmet blir støttet
av generalsekretær Bresjnev.
Under direkte overoppsyn og ledelse av sjefsdesigneren.
- Etterretningsrapportene han ba om. - Han har ventet på deg.
Det siste om Saljuts overvåkningsprogram.
Takk, kamerat oberst.
Det er alt.
SJEFSDESIGNER RADIMIR SERGEJEVITSJ PETROVSKIJ
Nikulov.
Bajkonur trenger ny lastanalyse for 100 kilo ekstra
til neste Saljut-nyttelast i løpet av dagen.
Nei, jeg jobber allerede med motor- utregningene til den nye N-1-raketten.
Da får du jobbe sent.
Det er morgen.
La meg hjelpe deg, pappa.
Jeg har reparert traktoren.
Nå kan du begynne å så åkeren på østsiden.
Hvis du har reparert traktoren, greier du å så også.
Jeg må tale i bøndenes fagforening, husker du?
Du burde ikke gjøre det.
- Du sørger fremdeles. - Spis nå.
USAs ambassadør til De forente nasjoner, George Bush,
kom med fornærmende og falske anklager i dag
angående verdens første romstasjon, Saljut.
Ambassadør Bush hevdet
at en sovjetisk filmkapsel har blitt funnet på amerikansk jord,
og at den er bevis for at den sivile stasjonen blir brukt
til militær etterretning i stedet for vitenskapelige eksperimenter.
- De angivelige bevisene for at Saljut… - Mamma, jeg er klar.
…har blitt tilbakevist av sovjetiske myndigheter og verdenssamfunnet.
- Husk, du har Olga etter skolen. - Jeg liker ikke pianotimene.
Du må bare stå på. Vi skal finne en bedre lærer.
Hva med Tanja? Kanskje hun kommer tilbake.
Det gjør hun ikke.
Dagens rassolnik smaker godt. Har du gjort noe?
Jeg la til noen sylteagurker. Litt mer enn vanlig.
Der har vi det. Bedre smak. Og gulrøttene er mykere.
Ja. De var mindre, så de ble gjennomkokt.
Pokker, vinduet har dugget til igjen.
Jeg tørket det i sted, men det trekker inn.
God morgen, Irina.
- Du skulle fikse det. - Jeg gjorde det.
- Jeg skal se på det i morgen. - Alltid i morgen.
Moskva er rasende.
USA FINNER SPIONBILDER FRA SOVJETISK ROMSTASJON
Det mislykkede filmslippet fra Saljut er i nyhetene.
Ikke bare mistet vi vår egen etterretning,
men nå vet også amerikanerne hva vi tar bilder av.
Å slippe bokser med film fra bane virker ikke som en spesielt effektiv metode.
Som jeg nevnte i rapporten min, krever det en teknisk løsning.
Og likevel har teknikerne mislyktes i å finne en robust måte
- å overføre fotografiene fra stasjonen. - Hva har det med meg å gjøre?
Kamerat Burkov rapporterer da til deg.
Han er lojal mot forgjengeren min.
Tror du at han holder tilbake en løsning med vilje?
Jeg tror han mener at ting var bedre under den forrige ledelsen.
Så vi må statuere et eksempel.
Generalsekretæren ga meg ansvar for å få orden i Stjernebyen igjen
etter alt som skjedde under din ledelse.
Min ledelse?
Først Mironov, så Venera, og nå disse illojale ingeniørene.
Jeg gjorde slutt på Venera. Jeg gjorde slutt på Mironov.
Og nå må du ta deg av kamerat Burkov,
ellers blir det enda mer drastiske endringer i Stjernebyen.
Én ting til.
Ja?
Hvordan går det med Irina Morozova?
Det går bra med henne.
Var det ikke hun som oppdaget Valja Mironovs aktiviteter?
Jo, men hun var så fokusert på å imponere at hun ikke sa ifra da hun skulle.
Hun har potensial og ambisjoner, men mangler disiplin.
Det gjorde jeg også på hennes alder, og se hvor jeg er nå.
Ja.
Veldig imponerende.
Jeg oppfordrer deg til å vurdere hennes sterke sider, ikke bare hennes svake.
Det er min avdeling, så jeg styrer den som jeg vil.
Det var bare et forslag.
Ha en god dag, kamerat oberst.
God ettermiddag.
Jeg er stolt av å kunne presentere denne filmen til dere i dag.
Den viser triumfen ved min reise som kosmonaut
på selve stedet der reisen begynte.
Det kollektive jordbrukslandet i Rostovskaja oblast.
Viseformann Tarasov. Jeg trodde ikke du skulle komme.
Jeg ville aldri gått glipp av dette.
En datter av arbeidere. Et symbol for vår nasjon.
Filmen vil vises i Sovjetunionen, og deretter vidt omkring i vesten.
Den vil vise dem den Anastasija Belikova som deres myndigheter har skjult for dem.
…viser at ofre og felles styrke kan nå stjernene.
Virker det ikke som i går?
Et uttrykk for plikt, styrke og den varige ånden til et folk forent av et felles mål.
Et mål hun delte med mannen sin, Aleksandr Dmitrijevitsj Polivanov.
Deres hengivenhet til hverandre kjente ingen grenser.
Det samme gjaldt deres hengivenhet til rommet og fedrelandet.
Unnskyld meg.
Vi sendte den første mannen til rommet.
Vi sendte kosmonauter til månen.
Vi prøvde til og med å sende dem til en annen planet.
Hvem vet hvor det kunne ha ført oss?
Men nå ser vi bare nedover.
Ned på jorden for å fotografere rakettbaser.
Til og med du må se den forskjellen.
Så du innrømmer at du fremdeles er lojal mot den forrige sjefsdesigneren?
Det finnes bare én sjefsdesigner.
Radimir Petrovskij er en nikkedukke for KGB
som knapt vet forskjellen mellom flytende oksygen og vodka.
Jeg minner deg på at denne samtalen tas opp.
Du burde velge dine ord med meget stor omhu.
Jeg har sagt det jeg skulle si.
Skriver du under på tilståelsen for å ha sabotert
sjefsdesigner Petrovskijs innsats for å modernisere Saljut-romstasjonen?
Du tror at det vil få dem til å adlyde, men du tar feil.
Grunnen til at gruppen min ikke har løst problemet med filmslippene,
er ikke manglende vilje eller ulydighet.
Ideer blir ikke til ut av løse luften.
De krever inspirasjon.
Og du vet at det bare er én person som kan gjøre det.
Ikke stå og glo. Tilbake til arbeidet.
Gratulerer, kamerat Stepanov.
Du er nå sjefsingeniør på Saljut-1.
Selvfølgelig, kamerat oberst.
- Fikk du tak i ham? - Han kan ikke fatte at du vurderer det.
En ingeniør fra Stjernebyen ved hans universitet.
Takk for at du leverer dette. Det forklarer hva jeg ønsker i stillingen.
Selvfølgelig. Jeg skal gi det til ham. Men Sergej, jeg forstår ikke.
Hvorfor vil du dra herfra for å bli foreleser?
Jeg trenger en forandring.
Stjernebyen er ikke som den var.
Du kommer til å være lei av borsj innen vi er ferdig med innhøstingen.
Kjære.
Hva er det?
Kjære.
Du har besøk.
Jeg ser at du har funnet deg til rette. Fin utsikt.
Ja, jeg kan nesten se forbi de bevæpnede vaktene.
Det er bedre enn gulag.
Skynd deg og kom til poenget, Ljudmila. Galina står nok og kvesser knivene sine.
Vår nye romstasjon, Saljut-1, overvåker hele kloden fra rommet.
Den gir oss bedre dekning enn vi kunne fått med Tupolev-fly.
Så fint at de fokuserer på overvåkning nå.
Vel, vi trenger et tryggere system for å sende fotografiene ned til Stjernebyen.
Dine tidligere ingeniører samarbeider ikke.
Det gjør de rett i.
Jeg kan ikke hjelpe deg, Ljudmila.
Ikke etter det du gjorde mot ørnene mine.
Jeg gjorde det jeg måtte for å beskytte landet vårt.
Dine medsammensvorne unnslapp fengsel
fordi jeg lot deg ta fullt ansvar for fiaskoen.
Lot meg? Så barmhjertig av deg.
Hvorfor ber du ikke din nye sjefsdesigner om å hjelpe deg?
Petrovskij.
Så de lar ham bruke sitt eget navn.
Han er…
…ikke deg.
Sentralkomiteen vet det. Det er nok derfor du er i live.
Sånn at jeg kan gi ham svar som han kan fortelle ingeniørene?
Hvis ikke, kan din idylliske pensjonisttilværelse bli langt verre.
Jeg er ingen ung mann lenger, Ljudmila.
Jeg uroer meg ikke over min skjebne.
Det kan så være, men Petrovskijs…
…handlinger kan skade Stjernebyen, kanskje uopprettelig.
Hva vil du jeg skal gjøre?
Jeg har husarrest. Jeg kan ikke kommunisere med omverdenen.
Stalin sendte deg til gulag uten grunn.
Du sultet, du ble slått, du frøs nesten i hjel.
Men da du ble kalt inn igjen, nølte du ikke.
Du gjorde det du måtte fordi du var en patriot.
Patriot.
- Jeg var en tosk. - Vel, Petrovskij er ingen av delene.
Hvis han ikke får resultatene han forventer,
blir Stjernebyen brutt opp i biter.
Alt vi har bygget opp sammen, blir ødelagt.
Frokost, kjære.
Det er en algoritme på Veneras datamaskin.
En måte å komprimere bilder med høy oppløsning fra sonden
på overflaten av Venus til noe som kan sendes til jorden.
Kanskje de kan bruke det som et utgangspunkt.
Kodene er kanskje fremdeles på Saljuts sambandssystem.
Takk.
Det er alt du får fra meg.
Min tid er over.
Gå og finn en annen tosk.
Jordbruksdepartementet har bekreftet
at en periode med uvanlig tørt vær har rammet områder rundt Donets og Volga.
Meteorologiske stasjoner melder at mengden regn er lavere enn normalen.
Pappa, jeg er hjemme.
- Har du spist? - Stille.
De snakker om tørken.
Pappa, vi får besøk.
Hva?
På denne tiden av døgnet?
- God kveld. - Kamerat Tarasov.
- Beklager at jeg trenger meg på. - Nei da. Kom inn.
- Takk. - Nastja, hent glass.
- God kveld. - God kveld.
Gå gjennom her til venstre, er du snill.
Ja.
Prognoser tyder på at…
Vi kan ta en drink.
…i noen områder er planen for kornproduksjon fremdeles oppnåelig…
Hvordan kan jeg hjelpe deg?
Jeg ville faktisk snakke med datteren din, kamerat Belikova.
Ja, selvfølgelig.
Men jeg vil gjerne ha den drinken.
- Ja. - Takk.
Det minner meg om mitt eget barndomshjem i Brjanskaja oblast, ikke så langt herfra.
Takk.
Jeg er der ute.
For Sovjetunionens helter.
Sett deg, er du snill.
Du og kamerat Polivanov må ha knyttet nære bånd
før treningsulykken.
Ordtaket stemmer vel.
Kjærlighet kommer når du minst venter det.
Tilgi meg, kamerat,
men en mann som deg må vel ha bedre ting å gjøre
enn å komme helt hit for en drink.
Ja. Hvorfor er jeg her?
Det er ikke lenger i statens interesse at du blir her.
Og heller ikke i din egen.
Du har gjort alt vi har bedt deg om, kamerat Belikova.
Nå skal vi gjengjelde tjenesten.
Jeg forstår ikke.
Vi trenger en kosmonaut til å rotere inn i romstasjonen Saljut-1,
og vi har valgt deg til å lede oppdraget.
Lede oppdraget?
Jeg har ikke trent til det.
Det stoppet deg ikke på Luna-16, og du kom deg helt til månen.
Men jeg trodde at staten mente
det var for risikabelt å sende meg til rommet igjen.
Vel, det virker enda mer risikabelt å la deg være her.
Kamerat, er det ikke dette du ønsket?
Det er alt jeg har ønsket meg.
Helt siden jeg dro opp dit.
Tilgi meg,
men jeg tror ikke at du gjør dette bare av god vilje.
Vel…
Du har modnet mye siden vi snakket sist.
Amerikanerne hevder at vi bruker Saljut til å samle etterretning.
Gjør vi det?
Vi beskytter Sovjetunionen mot vestlig provokasjon.
Men for å forhindre eskalering
må vi overbevise verden om at Saljut har fredelige mål.
Og hvis jeg drar opp dit…
Da vil din triumferende retur til rommet som leder for oppdraget
gi oss en… alternativ historie.
- Ja vel, jeg skal gjøre det. - Flott, da er det avgjort.
Et fly vil ta deg fra Taganrog flybase til Bajkonur i morgen tidlig.
Gratulerer.
Hallo?
Jeg ville snakke med deg på tomannshånd av en grunn.
Jeg liker ikke hvordan sjefen din behandler deg.
Hun holder deg tilbake. Jeg vet at du har stort potensial. Store muligheter.
- Jeg har ennå mye å lære av henne. - Du burde ikke lære noe av henne.
Jeg ble sendt til Stjernebyen etter alt som skjedde med Venera.
Ja, for å få skuten på rett kjøl igjen, men også for å skape forandring.
Sørge for modernisering.
Problemet er delvis disse dinosaurene som har vært her i årtier og nekter å dø ut.
Hvis vi skal forbli ved frontlinjen av vitenskap,
teknologi og utforskning, er det mennesker som oss…
…som du og jeg, Irina, som må styre Stjernebyen.
En amerikansk agent greide å rømme under et ulovlig oppdrag,
og vi skal liksom tro at oberst Raskova ikke visste noe om det?
- Hun gjorde ikke det. - Hennes tid her er over.
Jeg trenger bare bevis på at det er i statens interesse å fjerne henne.
Og du vil at jeg skal skaffe deg det?
Du har en lys fremtid her, Irina.
Du er sterkere og smartere enn du vet.
Jeg vet hva du har gjennomgått.
Hvor mye du måtte tåle før du kom hit.
Jeg kan ikke forestille meg den…
…torturen påført deg av et slikt monster.
Jeg tror ikke…
Til slutt kom det noe godt ut av det. Datteren din, Zoja.
Og jeg føler at det kan komme noe godt ut av dette også.
Vi fra Rubljovka må beskytte hverandre.
- Det er sent. Jeg må… - Selvfølgelig.
Tenk over det jeg ba om.
Det skal jeg.
Vi ses snart.
Hvor lang er turen?
Ikke langt igjen nå.
Hva er historien hans?
Anatolij Frolov.
Han kom med den siste gruppen kosmonauter.
Så han er KGB.
Vi er begge satt til å jobbe med det…
Det egentlige målet med oppdraget?
Gleder du deg til å dra tilbake ut i rommet?
Selvfølgelig. Dette er en fantastisk mulighet
til å forfølge våre vitenskapelige mål på verdens første romstasjon.
Vink til kameraet.
Tenningskjede er klar. Klar for start av hovedmotor.
Stjernebyen, bekreft fullt trykk ved forbrenningskamre 11 til 17.
Mottatt. Åpne 2.
Tenning.
Ankommer Saljut-1 om to timer.
Hør etter, alle sammen.
Gratulasjoner er på sin plass.
Med nok en vellykket oppskytning har vi igjen vist Sovjetunionens makt.
Men vi må holde fokus og stå på.
De største utfordringene ligger foran oss.
Godt jobbet.
Generalsekretæren er veldig fornøyd med hvordan dette går.
Takk, viseformann. Glad for å stå til tjeneste.
- Hvor er Kirill? - Jeg vet ikke. Han kom ikke i morges.
Vi er i rute for å koble til med Saljut.
Sojuz, vi kobler inn Saljut-1 i samtalen.
Saljut, avløsningsmannskapet deres er på sambandet.
Vi ser dere, Sojuz. Håper dere snek med dere noe vodka,
for vi tar vår med oss hjem.
Det er vakkert.
Stjernebyen, forbereder sirkulariseringsmanøver for banefase
mot Saljut-stasjonen.
Du kan legge til. Drivstoffreaktor ved normale verdier.
Dere nærmer dere med 0,91 meter per sekund.
Kan dere skynde på? Vi vil hjem.
- Fem meter. - Hold øye med farten.
Vinkelen ser bra ut.
Kontakt én.
Kontakt to.
Myk tilkobling fullført.
Velkommen til Saljut-1.
Hva gjør du her?
Jeg beklager. Dette haster. Det angår Saljut-1.
- Kan det vente til i morgen? - Nei, dessverre.
Petrovskij skulle til å sende de første bildene fra Saljut til hovedkvarteret.
- Uten min godkjenning? - Ja.
- Jeg har tatt dem med til deg. - Du får komme inn, da.
Kan jeg få se mappen?
Et øyeblikk. Jeg har noe i ovnen.
Han het Dima.
Han ble drept i krigen.
Unnskyld, det visste jeg ikke.
Det er lenge siden.
Takk for at du gjorde meg oppmerksom på dette. Jeg skal få det til Lubjanka.
Det er sent. Du burde dra.
Det er en ting til.
Ja?
Hvor fant du den?
Jeg tok den med hit.
Skulle du overvåke meg?
Jeg fikk ordre om det, men jeg greide det ikke.
Petrovskij?
Han vil ha deg fjernet.
Vel, hva venter du på?
Unnskyld?
Irina Vasiljevna, når Stjernebyens sjef gir deg en ordre,
må du følge den.
- Jeg forstår ikke. - Du skal fortsette å rapportere til ham.
Og til meg, så klart.
Ja, kamerat oberst.
- Stopp. Du trenger tillatelse. - Jeg kommer i offisielt ærend.
Du har ikke tilgang her.
Stepanov.
Vær så snill. Vent. Dette er viktig.
Jeg kan ikke bli sett med deg. Jeg har allerede Nattheksen på nakken.
Vel, jo raskere du gjør det jeg ber om, jo bedre.
Hvis sjefsdesigneren var her, ville jeg spurt ham.
Greit, du har ett minutt.
Jeg må snakke med Saljut-1.
Nå.
Vær så snill. Du må hjelpe meg.
Saljut-1, dette er Stjernebyen. Hører du meg?
Saljut-1?
- Kom inn, Stjernebyen. Belikova her. - Belikova, dette er Stepanov.
- Går alt bra? - Ja.
Vi ønsker å kjøre en test på sikkerhetsskjermen.
Det er Frolov sitt prosjekt.
- Jeg skal vekke ham. Han… - Åh, nei.
- Nei. - Hvorfor ikke?
Det er ikke en veldig stor test.
Du trenger ikke å forstyrre ham.
Du er ikke Stepanov. Hvem er dette?
- Sergej Nikulov. - Nikulov? Hvorfor høres det kjent ut?
Det var jeg som fant en måte å senke CO2-nivået i drakten din på Luna-16.
Så det var du som ba meg om å punktere drakten min ute i rommet?
- Ja. Unnskyld. Jeg gjorde bare… - Ikke vær lei deg. Du reddet livet mitt.
Jeg gjorde bare jobben min.
Nei, det var det alle de andre gjorde. Hva trenger du, Sergej Nikulov?
Sergej, få det unnagjort.
Jeg flytter oss til en sikker kanal.
Sikker?
Kjenner du til Venera-programmet?
Kanskje.
Vel, overvåkningsteknologien på stasjonen deres ble hentet
fra et konsept fra Venera-oppdraget.
- Jeg vet ikke hva du snakker om. - Nei, selvfølgelig ikke.
Jeg gikk gjennom noen data
fra Jevpatoria-teleskopet, og jeg fant noe…
…underlig.
Underlig?
Ja, og jeg vil at du skal hjelpe meg å bekrefte det.
Hva har dette å gjøre med Venera?
Det er det jeg prøver å finne ut. Bare kjør denne testen. Vær så snill.
Hva vil du jeg skal gjøre?
Sett UHF-senderen til 922,76 megahertz.
Setter til 922,76 megahertz.
Jeg får inn et signal.
- Send signalet til meg, er du snill. - Sender.
Det er data.
- Det er data, og det er komprimert med… - Med hva?
- Hva foregår? - Med hva, Sergej?
- Hva foregår? Hva blander du meg inn i? - Ett minutt til. Vær så snill.
Jeg trenger en kalender. Hvem har en…
- Ja, bare… Bare ett øyeblikk. - Hei.
Hører du meg? Er du der? Kom inn.
- Nei, det er ikke mulig. - Hva er ikke mulig?
Sergej.
Unnskyld. Unnskyld.
- Sergej. Det er over. Du kan ikke… - Nei. Vær så snill.
Er du der?
- Hører du meg? Kom inn. - Hallo. Hallo.
- Ja, jeg er her. - Hvor kommer signalet fra?
Kamerat Belikova, det finnes bare ett annet romskip
som kan sende data på den frekvensen med min algoritme.
Nei.
- Det kan ikke… Det er ikke mulig. - Jeg vet ikke.
Men om det på en eller annen måte ikke ble ødelagt,
ville det vendt tilbake til jorden akkurat…
…nå.
Tekst: Aleksander Songe-Møller Soleim